महाबलशाली चक्रवाती तूफान 'अम्फान' ने बुधवार को ओडिशा और बंगाल में जमकर तबाही मचाई है, भारतीय मौसम विभाग ने पहले ही चेतावनी दी थी कि इस तूफान से भारी तबाही हो सकती है और वो ही हुआ, हालांकि सुरक्षा के पुख्ता इंतजाम किए गए थे बावजूद इसके इस तूफान से अब तक 12 लोगों की मौत हो चुकी है, हालांकि तूफान से नुकसान कितना हुआ है इस बारे में अभी जानकारी दी नही गई है, आईएमडी ने अपने लेटेस्ट अपडेट में कहा है कि पिछले 6 घंटों के दौरान 27 किमी/घंटा की गति के साथ सुपर साइक्लोन अम्फान उत्तर-पूर्व की ओर बढ़ रहा है और आगे कमजोर होकर चक्रवाती तूफान में बदल गया है, फिलहाल यह कोलकाता के उत्तरपूर्व में 270 किलोमीटर दूर स्थित बांग्लादेश पर केंद्रित है।